Source: http://www.europarl.europa.eu/doceo/document/A-8-2017-0066_MT.html
Timestamp: 2019-09-17 22:59:21+00:00
Document Index: 1023125

Matched Legal Cases: ['art(16', 'Art. 15', 'Qorti ', 'Qorti ', 'art;\n21', 'art(3', 'Qorti ', 'Qorti ', 'Qorti ', 'art;\n64', 'Qorti ']

842k 94k
dwar iż-żejt tal-palm u d-deforestazzjoni tal-foresti pluvjali
– wara li kkunsidra r-Rapport Tekniku - 2013 - 063 tal-Kummissjoni dwar l-impatt tal-konsum tal-UE fuq id-deforestazzjoni,
– wara li kkunsidra l-Istrateġija Ewropea għal mobbiltà b'livell baxx ta' karbonju ta' Lulju 2016 u l-proposta għal direttiva tal-Parlament Ewropew u tal-Kunsill tat-30 ta' Novembru 2016 dwar il-promozzjoni tal-użu tal-enerġija minn sorsi rinnovabbli (riformulazzjoni),
– wara li kkunsidra l-istrateġija tal-UE għall-bijodiversità sal-2020, u r-rieżami ta' nofs it-terminu relatat(1),
– wara li kkunsidra r-riżoluzzjoni tiegħu tat-2 ta' Frar 2016 dwar ir-rieżami ta' nofs it-terminu tal-Istrateġija tal-UE għall-Bijodiversità(2),
– wara li kkunsidra l-Kungress Dinji tal-IUCN dwar il-Konservazzjoni tan-Natura li sar f'Hawaii fl-2016 u l-Mozzjoni 066 tiegħu dwar il-mitigazzjoni tal-impatti tal-espansjoni taż-żejt tal-palm u l-operazzjonijiet dwar il-bijodiversità,
E. billi kważi nofs (49 %) id-deforestazzjoni tropikali reċenti kollha hija r-riżultat tal-ikklerjar illegali ta' art minħabba agrikoltura kummerċjali u din il-qerda hija mmexxija mid-domanda barranija għall-prodotti bażiċi agrikoli inklużi ż-żejt tal-palm, iċ-ċanga, is-sojja, u l-prodotti tal-injam; billi l-konverżjoni illegali tal-foresti tropikali għall-finijiet tal-agrikoltura kummerċjali hija stmata li tipproduċi 1,47 gigatunnellati ta' karbonju kull sena – ekwivalenti għal 25 % tal-emissjonijiet annwali tal-UE bbażati fuq il-karburanti fossili(3),
H. billi n-nirien fl-Indoneżja tipikament ikunu r-riżultat ta' kklerjar ta' art għal pjantaġġuni taż-żejt tal-palm u użi agrikoli oħra; billi 52 % tan-nirien fl-Indoneżja fl-2015 seħħew f'torbieri b'livell għoli ta' karbonju, u minħabba f'hekk l-Indoneżja saret wieħed mill-akbar kontributuri għat-tisħin globali fid-Dinja(4);
N. billi d-domanda għaż-żjut veġetali b'mod ġenerali mistennija tiżdied(5), filwaqt li d-domanda għaż-żejt tal-palm, skont l-istimi, se tirdoppja sal-2050(6); billi, sa mis-sebgħinijiet, 90 % tat-tkabbir fil-produzzjoni taż-żejt tal-palm kien ikkonċentrat fl-Indoneżja u fil-Malasja; billi, barra minn hekk, il-kultivazzjoni tal-palm taż-żejt ukoll qed jiżdied f'pajjiżi Asjatiċi oħrajn, kif ukoll fl-Afrika u fl-Amerka Latina, fejn b'mod kostanti qed jiġu stabbiliti pjantaġġuni ġodda filwaqt li dawk eżistenti qed jiġu estiżi, sitwazzjoni li se twassal għal ħsara ulterjuri tal-ambjent; jinnota, madankollu, li s-sostituzzjoni taż-żejt tal-palm bi żjut veġetali oħra toħloq il-bżonn ta' aktar art għall-kultivazzjoni;
V. billi s-settur tal-enerġija kien responsabbli għal 60 % tal-importazzjonijiet tal-UE taż-żejt tal-palm, b'46 % taż-żejt tal-palm importat użat bħala karburant għat-trasport (żieda ta' sitt darbiet apparagun tal-2010) u 15 % għall-ġenerazzjoni tal-enerġija u tas-sħana;
W. billi huwa stmat li sal-2020 l-ammont ta' art li se tiġi kkonvertita globalment għall-produzzjoni taż-żejt tal-palm għall-bijodiżil se jkun miljun ettaru (1 Mha), li minnu 0,57 MHa se jiġi kkonvertit minn foresti primarji tax-Xlokk tal-Asja(7);
Y. billi d-deforestazzjoni tal-foresti pluvjali qed teqred il-ħabitats naturali ta' aktar min-nofs l-ispeċijiet tal-annimali tad-dinja u aktar minn żewġ terzi tal-ispeċijiet tal-pjanti tagħha u qed tipperikola s-sopravivenza tagħhom; billi l-foresti pluvjali jospitaw uħud mill-ispeċijiet l-aktar rari u ta' sikwit endemiċi tad-dinja, li huma inklużi fuq il-lista l-ħamra tal-Unjoni Internazzjonali għall-Konservazzjoni tan-Natura u tar-Riżorsi Naturali (IUCN) fil-kategorija ta' speċijiet f'periklu kritiku meqjusa li kienu għaddejjin minn tnaqqis osservat, stmat, inferit jew suspettat tad-daqs tal-popolazzjoni ta' iktar minn 80 % matul l-aħħar 10 snin jew tliet ġenerazzjonijiet; billi l-konsumaturi tal-UE jenħtieġ li jkunu infurmati aħjar dwar l-isforzi mwettqa biex jitħarsu dawk l-ispeċijiet ta' annimali u pjanti;
AA. billi hemm rapporti(8) inkwetanti ħafna li parti sostanzjali tal-produzzjoni globali taż-żejt tal-palm tinsab fi ksur tad-drittijiet fundamentali tal-bniedem u standards soċjali adegwati, li t-tħaddim tat-tfal qed jiġi sfruttat b'mod frekwenti, u li hemm ħafna kunflitti dwar l-art bejn il-komunitajiet lokali u dawk indiġeni u d-detenturi tal-konċessjonijiet taż-żejt tal-palm;
4. Jinnota li 73 % tad-deforestazzjoni globali tirriżulta mill-ikklerjar ta' art għal prodotti bażiċi agrikoli, b'40 % tad-deforestazzjoni globali kkawżata minn konverżjoni għal pjantaġġuni monokulturali taż-żejt tal-palm fuq skala kbira(9);
9. Jinnota li ftit inqas minn kwart (skont il-valur) tal-prodotti bażiċi agrikoli kollha fil-kummerċ internazzjonali miksuba mid-deforestazzjoni illegali huma destinati lejn l-UE, inklużi 27 % tas-sojja kollha, 18 % ta' żejt tal-palm kollu, 15 % laħam taċ-ċanga kollha u 31 % tal-ġild kollu(10);
11. Ifakkar li l-Malasja u l-Indoneżja, b'sehem tal-produzzjoni dinjija stmat bejn 85 % u 90 %, huma l-produtturi prinċipali taż-żejt tal-palm u jilqa' favorevolment iż-żieda fil-livelli tal-foresta primarja Malasjana mill-1990, iżda għadu mħasseb bil-livelli attwali ta' deforestazzjoni fl-Indoneżja, b'rata ta' telf kumplessiv ta' -0,5 % kull ħames snin;
17 Jenfasizza, f'dan il-kuntest, li l-istandards soċjali, tas-saħħa u ambjentali huma aktar stretti fl-UE;
26. Jistieden lill-Kummissjoni tonora l-impenji internazzjonali tal-UE, inter alia, dawk magħmula fil-qafas tal-COP 21, il-Forum tan-Nazzjonijiet Uniti dwar il-Foresti (UNFF)(11), il-Konvenzjoni tan-Nazzjonijiet Uniti dwar id-Diversità Bijoloġika (UNCBD)(12), id-Dikjarazzjoni ta' New York dwar il-Foresti u l-Għan ta' Żvilupp Sostenibbli li titwaqqaf id-deforestazzjoni sal-2020;(13)
27. Jinnota l-potenzjal ta' inizjattivi bħalma hi d-Dikjarazzjoni ta' New York dwar il-Foresti(14) li jkollhom l-għan li jgħinu sabiex jintlaħqu l-għanijiet tas-settur privat li tiġi eliminata d-deforestazzjoni li tirriżulta mill-produzzjoni ta' prodotti bażiċi agrikoli bħall-palm, is-sojja, il-karti u ċ-ċanga sal-2020; jinnota li xi kumpaniji għandhom miri aktar ambizzjużi, iżda filwaqt li 60 % tal-kumpaniji li jinnegozjaw fiż-żejt tal-palm impenjaw ruħhom għal tali inizjattivi, s'issa 2 % biss kapaċi jittraċċaw iż-żejt tal-palm li jikkummerċjaw għas-sors tiegħu(15);
- ma jkunx wassal għal degradazzjoni ta' ekosistema, bħad-deforestazzjoni ta' foresti primarji u sekondarji u l-qerda jew id-degradazzjoni ta' torbieri jew ħabitats ta' valur ekoloġiku oħrajn, kemm direttament kif ukoll indirettament, u ma jkunx ikkawża telf fil-bijodiversità, b'mod partikolari, tal-ispeċijiet ta' annimali u pjanti fil-periklu kollha,
- ma jkunx wassal għal tibdil fil-prattiki tal-ġestjoni tal-art b'impatti ambjentali negattivi,
- ma jkunx ħoloq problemi ekonomiċi, soċjali u ambjentali u kunflitti, inklużi l-problemi partikolari ta' tħaddim tat-tfal, xogħol furzat, ħtif tal-art, jew evizzjoni ta' komunitajiet lokali jew indiġeni,
- jirrispetta bis-sħiħ id-drittijiet soċjali u tal-bniedem fundamentali, u huwa f'konformità sħiħa ma' standards soċjali u tax-xogħol adegwati mfassla biex jiggarantixxu s-sikurezza u l-benesseri tal-ħaddiema,
- jippermetti li l-kultivaturi taż-żejt tal-palm fuq skala żgħira jiġu inklużi fis-sistema ta' ċertifikazzjoni u jiżgura li dawn jirċievu s-sehem ġust tagħhom tal-profitti,
- huwa kkultivat fuq pjantaġġuni ġestiti bl-użu ta' tekniki agroekoloġiċi moderni sabiex tiġi promossa l-konverżjoni għal prattiki agrikoli sostenibbli biex jiġu minimizzati l-eżiti soċjali u ambjentali negattivi;
55. Huwa allarmat bil-fatt li l-ftehimiet dwar l-akkwist tal-art jiksru l-prinċipju tal-kunsens liberu minn qabel u informat tal-komunitajiet lokali, kif stabbilit fil-Konvenzjoni 169 tal-ILO; jistieden lill-UE u lill-Istati Membri tagħha jiggarantixxu li l-investituri bbażati fl-UE jirrispettaw totalment l-istandards internazzjonali fil-qasam tal-investimenti responsabbli fl-agrikoltura, b'mod partikolari l-Linji Gwida tal-FAO-OECD għall-Ktajjen tal-Provvista Agrikola Responsabbli, il-Linji Gwida Volontarji tal-FAO dwar il-Drittijiet għaż-Żamma tal-Art, il-Prinċipji Gwida tan-NU dwar in-Negozju u d-Drittijiet tal-Bniedem u l-Linji Gwida tal-OECD dwar l-Impriżi Multinazzjonali; jissottolinja l-bżonn li jittieħdu miżuri li jiggarantixxu l-aċċess għar-rimedji għall-vittmi tal-abbużi tal-kumpaniji;
56. Jistieden għalhekk lill-awtoritajiet rilevanti fil-pajjiżi sors jirrispettaw id-drittijiet tal-bniedem, inklużi d-drittijiet tal-art ta' dawk li jgħixu fil-foresti, u jsaħħu l-impenji ambjentali, soċjali u tas-saħħa, b'kont meħud tal-linji gwida volontarji tal-Organizzazzjoni tal-Ikel u l-Agrikoltura tan-Nazzjonijiet Uniti (FAO) dwar il-pussess tal-art(16);
60. Ifakkar lill-Kummissjoni fil-Komunikazzjoni tagħha bit-titolu "Nindirizzaw l-isfidi tad-deforestazzjoni u d-degradazzjoni tal-foresti sabiex niġġieldu t-tibdil fil-klima u t-telf tal-bijodiversità"(17), li tenfasizza approċċ olistiku rigward id-deforestazzjoni tropikali, u tikkunsidra l-kawżi kollha tad-deforestazzjoni, inkluża l-produzzjoni taż-żejt tal-palm; ifakkar lill-Kummissjoni dwar l-objettiv tagħha fin-negozjati tal-COP21 għal waqfa tat-telf globali tal-kopertura tal-foresti mhux aktar tard mill-2030 u għat-tnaqqis tad-deforestazzjoni tropikali grossa mill-inqas b'50 % sal-2020 meta mqabbel mal-livelli attwali;
Komunikazzjoni tal-Kummissjoni intitolata "L-assigurazzjoni ta' ħajjitna, il-kapital naturali tagħna: strateġija tal-UE għall-bijodiversità sal-2020" (COM/2011/0244)
Sors: Forest Trends: Consumer Goods and Deforestation: An Analysis of the Extent and Nature of Illegality in Forest Conversion for Agriculture and Timber Plantations (Xejriet tal-Foresti: Prodotti għall-Konsumatur u d-Deforestazzjoni: Analiżi tal-Livell u n-Natura tal-Illegalità fil-Konverżjoni tal-Foresti għall-Agrikoltura u l-Pjantaġġuni tal-Injam) (http://www.forest-trends.org/documents/files/doc_4718.pdf)
Sors: World Resources Institute (Istitut Dinji tar-Riżorsi) (http://www.wri.org/blog/2015/10/indonesia%E2%80%99s-fire-outbreaks-producing-more-daily-emissions-entire-us-economy)
Sors: Rapport Globiom (https://ec.europa.eu/energy/sites/ener/files/documents/Final%20Report_GLOBIOM_publication.pdf )
Pereżempju: Amnesty International - The Great Palm Oil Scandal (L-iskandlu kbir taż-żejt tal-palm)(https://www.amnesty.org/en/documents/asa21/5243/2016/en/ ) u Rainforest Action Network - The Human Cost of Conflict Palm Oil (Ir-riperkussjonijiet umani tal-ż-żejt tal-palm ta' kunflitt)(https://d3n8a8pro7vhmx.cloudfront.net/rainforestactionnetwork/pages/15889/attachments/original/1467043668/The_Human_Cost_of_Conflict_Palm_Oil_RAN.pdf?1467043668)
The impact of EU consumption on deforestation: Comprehensive analysis of the impact of EU consumption on deforestation (L-impatt tal-konsum tal-UE fuq id-deforestazzjoni: Analiżi komprensiva tal-impatt tal-konsum tal-UE fuq id-deforestazzjoni http://ec.europa.eu/environment/forests/pdf/1.%20Report%20analysis%20of%20impact.pdf (p.56)
sors: FERN: Stolen Goods: The EU's complicity in illegal tropical deforestation (Oġġetti Misruqa: Il-kompliċità tal-UE fid-deforestazzjoni tropikali illegali) (http://www.fern.org/sites/fern.org/files/Stolen%20Goods_EN_0.pdf)
Il-konklużjonijiet tal-Forum tan-NU dwar il-Foresti
Il-Konvenzjoni tan-NU dwar il-Bijodiversità, il-miri ta' Aichi: https://www.cbd.int/sp/targets/
Sustainable Development Goals, Art. 15.2, Target of halting deforestation (Għanijiet ta' Żvilupp Sostenibbli, Artikolu 15.2, Il-mira li titwaqqaf id-deforestazzjoni) https://sustainabledevelopment.un.org/sdg15
Summit tan-NU dwar il-klima, 2014
Il-Linji Gwida Volontarji tal-FAO tan-NU dwar il-Governanza Responsabbli tal-Pussess tal-Art, is-Sajd u l-Foresti fil-Kuntest tas-Sigurtà Alimentari Nazzjonali, Ruma 2012, http://www.fao.org/docrep/016/i2801e/i2801e.pdf
Komunikazzjoni tal-Kummissjoni tas-17 ta' Ottubru 2008 (COM(2008)0645 final)
EUROSTAT – Il-provvista, it-trasformazzjoni u l-konsum tal-enerġiji rinnovabbli; data annwali (nrg_107a), l-istudju Globiom "The land use change impact of biofuels consumed in the EU", 2015, u http://www.fediol.be/
Sors: Qorti Ewropea tal-Awdituri: Ċertifikazzjoni ta' bijokarburanti: dgħufijiet fir-rikonoxximent u s-superviżjoni tas-sistema (http://www.eca.europa.eu/mt/Pages/NewsItem.aspx?nid=7171)
Rigward is-suġġett tal-iżvilupp sostenibbli, il-Kummissjoni tgħid li: L-iżvilupp sostenibbli jfisser l-ilħuq tal-bżonnijiet tal-ġenerazzjonijiet attwali mingħajr ma tiġi pperikolata l-kapaċità tal-ġenerazzjonijiet futuri li jissodisfaw il-bżonnijiet tagħhom. Il-viżjoni tal-iżvilupp progressiv u fit-tul tas-soċjetà tal-bniedem hija waħda mill-pedamenti tal-UE, u għalhekk trid tkun ukoll aspett tal-proċess tagħna ta' teħid ta' deċiżjonijiet f'każijiet bħall-kwistjoni taż-żejt tal-palm.
Għadhom ma għaddewx għoxrin sena minn mindu ż-żejt tal-palm sar l-aktar żejt użat fid-dinja, u f'dan iż-żmien sar ukoll waħda mill-kawżi tad-devastazzjoni mifruxa ta' diversi ekosistemi f'żoni tropikali. Permezz ta' din il-komodità, il-każijiet tal-gżejjer ta' Sumatra u Borneo fl-Indoneżja tniżżlu fl-istorja bħala eżempji tal-aktar deforestazzjoni rapida fl-istorja tal-bniedem. Sfortunatament, minħabba r-ritmu mingħajr preċedent li bih qiegħda tespandi din l-industrija, mhux il-perikli kollha assoċjati mal-implimentazzjoni enormi tal-pjantaġġuni monokulturali ġew kompletament mifhuma. Iż-żmien wera li r-riskji kienu sottovalutati, u l-konnotazzjonijiet negattivi relatati mal-kultivazzjoni eċċessiva u kważi mhux regolata ta' din l-għalla issa huma evidenti.
L-ekosistemi tropikali, u b'mod partikolari l-foresti pluvjali - li jirrappreżentaw biss 7 % tal-veġetazzjoni tad-dinja - qegħdin jiffaċċjaw l-akbar sfida tagħhom sa mill-ħolqien tal-bniedem. Mhux biss qed tintilef veġetazzjoni ta' valur enormi, iżda qed jintilfu wkoll ħafna speċijiet, fosthom speċijiet li għadhom ma ġewx skoperti. L-impatt tal-kultivazzjoni taż-żejt tal-palm, madankollu, mhuwiex limitat għal foresti pluvjali. L-ekosistemi marini ta' biswit jinsabu wkoll taħt pressjoni li dejjem qiegħda tiżdied. L-ilma ta' taħt l-art insostitwibbli qiegħed jintilef, u x-xmajjar qegħdin jinxfu. Qegħdin iseħħu nirien kbar ħafna fil-foresti u t-torbieri, u qed tinbidel il-klima fir-reġjuni milquta, u dan kollu jikkontribwixxi għat-tibdil fil-klima globali. Dawn il-bidliet ma jaffettwawx biss il-flora u l-fawna tropikali; jaffettwaw ukoll l-abitanti lokali, li l-għajxien tagħhom huwa marbut mill-qrib ma' dawk l-ekosistemi. Iż-żejt tal-palm qed isir għalhekk il-kawża ta' diversi kunflitti ekonomiċi u soċjali. Il-ħeffa li biha qed iseħħu dawn il-bidliet hija allarmanti, u għalhekk hemm bżonn li tittieħed azzjoni immedjata.
L-UE hija t-tielet l-akbar suq għaż-żejt tal-palm, u għalhekk għandha rwol sinifikanti f'dak li qed jiġri f'pajjiżi tropikali fejn jiġi kkultivat iż-żejt tal-palm. Barra minn hekk, fost l-akbar investituri f'dan is-settur hemm istituzzjonijiet finanzjarji Ewropej. Għalhekk huma responsabbli għall-mod kif il-flus tagħhom qed jiġu ġestiti. Irid jiġi osservat li ħafna atturi għandhom rwol fil-ħolqien ta' dawn il-problemi, għalhekk ir-responsabilità tagħhom hija kondiviża. L-UE u l-Istati Membri tagħha, bħala atturi f'din is-sitwazzjoni, għandhom jerfgħu r-responsabilità tagħhom u jieħdu passi biex itejbu s-sitwazzjoni ddisprata attwali.
In-NU stabbiliet l-Aġenda 2030 għall-Iżvilupp Sostenibbli, li tistipula 17-il għan ewlieni li jenħtieġ li jintlaħqu f'dan il-perjodu ta' żmien. Il-kwistjoni taż-żejt tal-palm tirrigwarda kull wieħed minn dawn is-17-il għan, iżda hija marbuta mill-qrib ħafna mal-għanijiet 2, 3, 6, 14, 16 u 17, u b'mod partikolari l-għanijiet 12, 13 u 15. Dan juri kemm hija serja l-kwistjoni taż-żejt tal-palm u għalfejn huwa essenzjali li immedjatament ninvestigaw din il-kwistjoni u nfittxu soluzzjoni fit-tul li tkun sodisfaċenti.
OPINJONI tal-Kumitat għall-Iżvilupp (2.3.2017)
1. Ifakkar li l-agrikoltura sostenibbli, is-sigurtà alimentari u l-ġestjoni sostenibbli tal-foresti huma objettivi fundamentali tal-Għanijiet ta' Żvilupp Sostenibbli (SDGs); josserva bi tħassib li ż-żejt tal-palm huwa kawża importanti ta' deforestazzjoni, b'mod partikolari fil-Malasja, fl-Indoneżja, fil-Papua New Guinea, fil-Liberja, fil-Kamerun, fir-Repubblika tal-Kongo, fil-Kolombja u fil-Perù; ifakkar li l-foresti huma essenzjali għall-adattament għat-tibdil fil-klima u għall-mitigazzjoni tiegħu;
2. Jissottolinja r-rati baxxi ta' deforestazzjoni tal-artijiet indiġeni b'sistemi tradizzjonali siguri tad-dritt għaż-żamma tal-art u ġestjoni tar-riżorsi, b'potenzjal għoli li jnaqqsu b'mod effikaċi l-emissjonijiet mil-lat tal-ispejjeż u li jiżguraw servizzi ekosistemiċi globali; jappella biex il-fondi internazzjonali fl-oqsam tal-klima u l-iżvilupp jinżutaw biex jissalvagwardjaw l-artijiet indiġeni u tal-komuniatijiet u biex isostnu l-popolazzjonijiet u l-komunitajiet indiġeni li jinvestu fil-protezzjoni ta' artijiethom.
3. Ifakkar li n-nisa fqar li jgħixu fiż-żoni rurali jiddependu b'mod partikolari mir-riżorsi forestali għas-sussistenza tagħhom; jisħaq fuq il-bżonn li tiġi integrata d-dimensjoni tal-ġeneru fil-politiki forestali u fl-istituzzjonijiet nazzjonali, b'tali mod li jkunu promossi pereżempju l-aċċess indaqs tan-nisa għas-sjieda tal-art u ta' riżorsi oħra;
4. Josserva bi tħassib li l-agrikoltura kummerċjali għadha xprun notevoli ta' deforestazzjoni u li madwar nofs id-deforestazzjoni tropikali kollha mill-2000 ġie kkawżat mill-konverżjoni illegali tal-foresti f'artijiet għall-agrikoltura kummerċjali li jista' wkoll jinvolvi riskju ta' kunflitt; jappella għal titjib fil-koordinament tal-politiki tal-foresti, tal-agrikoltura kummerċjali, tal-użu tal-art u tal-iżvilupp rurali bl-iskop li jinkisbu l-SDGs u l-impenji fil-qasam tat-tibdil fil-klima; jisħaq fuq il-bżonn ta' koerenza tal-politiki għall-iżvilupp anki f'dan il-qasam, inkluż fil-politika tal-enerġija rinnovabbli tal-UE;
5. Josserva bi tħassib li l-ġirja globali għall-art hija imbuttata mid-domanda dejjem ikbar għal bijokarburant u materja prima, mill-ispekulazzjoni fuq l-artijiet u fuq il-prodotti agrikoli; jissottolinja l-konklużjoni tar-Rapport Speċjali Nru 18/2016 tal-Qorti tal-Awdituri skont liema s-sistema tal-UE ta' ċertifikazzjoni tas-sostenibbiltà tal-bijokarburanti mhijiex affidabbli għal kollox; jistieden lill-istituzzjonijiet tal-UE jdaħħlu, bħala parti mir-riforma tad-Direttiva dwar l-Enerġija Rinnovabbli, proċeduri ta' verifika speċifiċi rigward il-kunflitti minħabba d-dritt għaż-żamma tal-art, ix-xogħol furzat u t-tħaddim tat-tfal, il-kundizzjonijiet ta' xogħol inadegwati għall-bdiewa u r-riskji għas-saħħa u għas-sikurezza fis-sistema volontarja tagħha; jitlob ukoll lill-UE tqis l-impatt tat-tibdil indirett fl-użu tal-art (ILUC) u tinkludi rekwiżiti fil-qasam tar-responsabbiltà soċjali fir-riforma tad-Direttiva dwar l-Enerġija Rinnovabbli;
6. Jenfasizza r-rwol fundamentali li tiżvolġi l-produzzjoni taż-żejt tal-palm fl-ekonomiji tal-pajjiżi li qed jiżviluppaw u li jipproduċu ż-żejt tal-palm, bħala għajn prezzjuża ta' introjtu u ta' impjiegi;
7. Ifakkar lill-Kummissjoni bil-komunikazzjoni tagħha tas-17 ta' Ottubru 2008 bit-titolu "Nindirizzaw l-isfidi tad-deforestazzjoni u d-degradazzjoni tal-foresti sabiex niġġieldu t-tibdil fil-klima u t-telf tal-bijodiversità" (COM(2008)0645) li tenfasizza approċċ olistiku rigward id-deforestazzjoni tropikali, fid-dawl tal-kawżi kollha tad-deforestazzjoni, inkluża l-produzzjoni taż-żejt tal-palm; ifakkar lill-Kummissjoni bl-objettiv taghha fin-negozjati fil-Konvenzjoni Qafas tan-Nazzjonijiet Uniti dwar it-Tibdil fil-Klima (UNFCCC) biex jieqaf, sa mhux aktar tard mill-2030, it-telf ta' wċuħ forestali f'livell globali u titnaqqas id-deforestazzjoni tropikali grossa b'tal-anqas 50 % meta mqabbel mal-livelli attwali sal-2020;
8. Jitlob li tingħata assistenza lill-pajjiżi li jipproduċu ż-żejt tal-palm għall-elaborazzjoni u għall-infurzar tal-politiki u tar-regolamenti nazzjonali rilevanti maħsuba biex jimminimizzaw l-impatt tas-settur fuq id-deforestazzjoni, l-ekosistema u l-patrimonju naturali;
9. Jistieden lill-UE tistabbilixxi qafas regolatorju vinkolanti biex tiggarantixxi li l-katini tal-provvista kollha tal-importaturi tal-prodotti agrikoli bażiċi jkunu traċċabbli mill-oriġini tal-materja prima;
10. Ifakkar li l-Malasja u l-Indoneżja, b'sehem tal-produzzjoni dinjija stmat bejn 85 % u 90 %, huma l-produtturi prinċipali ta' żejt tal-palm u jilqa' favorevolment iż-żieda fil-livelli tal-foresta primarja Malasjana mill-1990, iżda jibqa' mħasseb bil-livelli attwali ta' deforestazzjoni fl-Indoneżja, b'rata ta' telf kumplessiv ta' -0,5 % kull ħames snin;
11. Ifakkar li l-UE hija wieħed mill-importaturi prinċipali ta' prodotti li jirriżultaw mid-deforestazzjoni, b'impatti devastanti fuq il-bijodiversità; jitlob it-tmiem immedjat tas-sussidji tal-UE għall-bijokarburanti li huma prodotti minn kultivazzjonijiet alimentari u l-eliminazzjoni gradwali ta' dawn il-karburanti li ma għandhomx ikunu eleġibbli għall-ilħuq tal-objettivi tal-UE fil-qasam tal-klima u tal-enerġija għall-2030, partikolarment il-bijodiżil li ġġenera domanda insostenibbli għaż-żejt tal-palm; jisħaq fuq il-bżonn li titjieb l-affidabbiltà tal-iskemi ta' ċertifikazzjoni volontarji, bħar-Round Table on Sustainable Palm Oil (RSPO), bil-għan li jkunu indirizzati aħjar il-ħtif tal-art, inkluż il-ħtif tal-ilma, u l-ksur tad-drittijiet tal-bniedem; jesprimi tħassib kbir dwar il-fatt li bosta investigazzjonijiet kixfu abbuż mifrux tad-drittijiet tal-bniedem ta' bażi fil-mument tal-ħolqien u tal-ġestjoni tal-pjantaġġuni ta' palm għaż-żejt f'ħafna pajjiżi, inklużi żgumbramenti furzati, vjolenza armata, tħaddim tat-tfal, jasar bid-dejn jew diskriminazzjoni tal-komunitajiet indiġeni;
12. Jappella lill-Kummissjoni tadotta regolamenti vinkolanti għall-katini tal-provvista tal-importaturi tal-prodotti agrikoli bażiċi, bil-għan li tiggarantixxi katina tal-provvista taż-żejt tal-palm totalment sostenibbli sal-2020 konformement mad-Dikjarazzjoni ta' Amsterdam dwar iż-żejt tal-palm; jappella partikolarment għal qafas ta' diliġenza dovuta u mekkaniżmi ta' traċċabbiltà, matul il-katina tal-provvista kollha, adegwati u obbligatorji, konformi mal-aħjar standards adottati fil-livell globali u fid-dawl tar-riskji ta' kunflitt li jipproduċu l-prodotti bażiċi taż-żejt tal-palm; jinkoraġġixxi lill-UE tinvolvi atturi importanti bħall-Indja u ċ-Ċina fit-tisħiħ tal-produzzjoni responsabbli u sostenibbli taż-żejt tal-palm;
13. Jisħaq fuq l-importanza li jitjiebu l-kundizzjonijiet li fihom jiġi prodott iż-żejt tal-palm permezz tas-sostenn favur is-sistemi ta' ċertifikazzjoni eżistenti, b'mod li jkun garantit li jkunu faċilment aċċessibbli għall-impriżi żgħar u ta' daqs medju u komprensibbli għall-konsumaturi, u jikkonfermaw li ż-żejt tal-palm inkwistjoni ġie prodott skont il-linji gwida fil-qasam tas-sostenibbiltà, inkluż ir-rekwiżit ta' traċċabbiltà effikaċi u trasparenti tal-prodott, matul il-katina tal-provvista kollha;
14. Jiġbed l-attenzjoni għall-fatt li l-industrija alimentari, flimkien mal-industrija tal-bijokarburanti, tuża sehem konsiderevoli taż-żejt tal-palm prodott; jistieden lill-UE toħloq inċentivi biex taħseb sabiex iż-żejt tal-palm li jintuża fl-Ewropa jkun 100 % sostenibbli sal-2020;
15. Jistieden lill-Kummissjoni taħdem mal-pajjiżi li jipproduċu ż-żejt tal-palm biex iżidu l-bijodiversità fiż-żoni tal-pjantaġġuni, partikolarment b'miżuri bħall-ħolqien ta' kurituri għall-fawna selvaġġa;
16. Ifakkar li fl-2015 in-nirien fl-Indoneżja, ġeneralment bħala konsegwenza tat-tħammil tal-artijiet għall-pjantaġġuni tal-palm għaż-żejt u użi agrikoli oħrajn, ħakmu, bejn it-30 % u l-50 % tal-każijiet, torbieri b'kontenut għoli ta' karbonju, u dan għamel lill-Indoneżja wieħed mill-pajjiżi li l-aktar jikkontribiwixxu għat-tisħin globali fid-dinja;
17. Jistieden lill-Kummissjoni tivvaluta l-bżonn li tistabbilixxi mekkaniżmi biex tiġi ttrattata l-konverżjoni tal-foresti f'agrikoltura kummerċjali fi ħdan il-qafas tal-Ftehim ta' Sħubija Volontarju tal-Pjan ta' Azzjoni FLEGT u ssaħħaħ ulterjorment il-pożizzjoni tal-organizzazzjonijiet tas-soċjetà ċivili, tal-komunitajiet indiġeni u tal-bdiewa/sidien tal-art fil-proċess; jappella għal aktar assistenza finanzjarja u teknika mill-UE favur il-pajjiżi produtturi u l-awtoritajiet lokali tagħhom, bil-għan li tkun miġġielda l-korruzzjoni u jitjiebu l-governanza u t-trasparenza kif ukoll ikunu promossi l-metodi ta' produzzjoni sostenibbli; jirrikonoxxi l-merti tal-Pjan ta' Azzjoni FLEGT, iżda josserva li huma rikjesti aktar sforzi biex tonqos l-impronta forestali tal-UE; jistieden lill-Kummissjoni tressaq b'urġenza pjan ta' azzjoni tal-UE dwar id-deforestazzjoni u d-degrad forestali;
18. Josserva li ż-żejt tal-palm jista' jkun ikkoltivat b'mod responsabbli u jista' effettivament jikkontribwixxi għall-iżvilupp ekonomiku ta' pajjiż billi joffri opportunitajiet ekonomiċi fattibbli għall-bdiewa, għall-popolazzjonijiet indiġeni kif ukoll għar-residenti tal-komunitajiet li jipproduċu ż-żejt tal-palm, jekk dan ma jwassalx għad-deforestazzjoni, għall-ħolqien ta' pjantaġġuni fuq torbieri, jekk il-pjantaġġuni jitmexxew bl-użu ta' tekniki agroekoloġiċi moderni maħsuba biex jimminimizzaw l-impatti ambjentali u soċjali negattivi u jekk jissaħħew id-drittijiet tal-art, inklużi dawk tan-nisa u tal-komunitajiet indiġeni, kif ukoll id-drittijiet tal-bniedem u d-drittijiet tal-ħaddiema;
19. Jistieden lill-Kummissjoni tagħti l-eżempju lill-pajjiżi l-oħra billi fil-leġiżlazzjoni tal-UE ddaħħal regoli tal-kontabbiltà għall-emissjonijiet ta' gassijiet serra mill-artijiet mistagħdra ġestiti u għat-tibdil tal-użu tal-artijiet mistagħdra;
20. Iħeġġeġ lill-UE ssostni lill-mikroimpriżi, lill-impriżi ż-żgħar u lill-impriżi familjari rurali lokali u tippromwovi r-reġistrazzjoni lokali legali tal-proprjetà jew tal-pussess tal-art;
21. Josserva li l-aktar riċerki reċenti juru li l-polikoltura agroforestali applikata għall-pjantaġġuni tal-palm għaż-żejt tista' toffri vantaġġi kombinati f'termini ta' bijodiversità, produttività u riżultati soċjali pożittivi;
22. Ifakkar fil-bżonn li tingħata għajnuna lill-pajjiżi li qed jiżviluppaw biex itejbu l-kapaċitajiet umani tagħhom;
23. Huwa inkwetat minħabba l-impatti negattivi tal-produzzjoni irresponsabbli taż-żejt tal-palm fuq it-tibdil fil-klima, l-użu tal-art, il-fertilità tal-ħamrija, il-bijodiversità, id-degrad forestali u d-drittjiet tal-bniedem tal-popolazzjonijiet indiġeni, tal-komunitajiet lokali u tal-bdiewa ż-żgħar, inklużi s-sistemi tradizzjonali ta' drittijiet għaż-żamma tal-art u ġestjoni tar-riżorsi, peress li jitpoġġew f'sogru l-mezzi ta' sussistenza tal-popolazzjonijiet li ħajjithom tiddependi mill-foresti għall-ikel; jistieden lill-gvernijiet tal-pajjiżi li jipproduċu ż-żejt tal-palm jiggarantixxu d-dritt tal-bniedem għall-ikel u n-nutrizzjoni (li jimplika l-osservanza tal-prinċipji ta' adegwatezza, disponibbiltà, aċċessibbiltà u sostenibbiltà) u jassumu impenn favur l-istandards bażiċi tax-xogħol tal-ILO u l-aġenda tax-xogħol deċenti u jimplimentawhom; jappella għall-eliminazzjoni tal-forom kollha ta' xogħol furzat jew obbligat, inkluż it-tħaddim tat-tfal, it-titjib tal-pożizzjoni tal-ħaddiema migranti, il-libertà ta' assoċjazzjoni u l-ħolqien ta' mekkaniżmu ta' lmenti leġittimu, aċċessibbli u trasparenti, konsistenti mal-aħjar prattika internazzjonali;
24. Iħeġġeġ lill-Istati Membri u lill-Kummissjoni jistabbilixxu definizzjoni ta' foresta li tiġbor fiha d-diversità bijoloġika, soċjali u kulturali, b'tali mod li timpedixxi l-ħtif tal-art u l-qerda tal-foresti tropikali li jirriżultaw minn fardgħalla mifruxa b'palm għaż-żejt, peress li dan jipperikola l-impenji tal-UE fil-qasam tat-tibdil fil-klima; jisħaq fuq il-bżonn li tingħata prijorità lill-speċijiet awtoktoni, b'hekk jitħarsu l-ekosistemi, il-ħabitats u l-komunitajiet lokali;
25. Huwa inkwetat li l-ftehimiet dwar l-akkwist tal-art jiksru l-prinċipju tal-kunsens liberu minn qabel u informat tal-komunitajiet lokali, kif stabbilit fil-Konvenzjoni 169 tal-ILO; jistieden lill-UE u lill-Istati Membri tagħha jiggarantixxu li l-investituri bbażati fl-UE jirrispettaw totalment l-istandards internazzjonali fil-qasam tal-investimenti responsabbli fl-agrikoltura, b'mod partikolari l-Linji Gwida tal-FAO-OECD għall-Katini tal-Provvista Agrikola Responsabbli, il-Linji Gwida Volontarji tal-FAO dwar il-Drittijiet għaż-Żamma tal-Art, il-Prinċipji Gwida tan-NU dwar in-Negozju u d-Drittijiet tal-Bniedem u l-Linji Gwida tal-OECD dwar l-Impriżi Multinazzjonali; jissottolinja l-bżonn li jittieħdu miżuri li jiggarantixxu l-aċċess għar-rimedji għall-vittmi tal-abbużi tal-kumpaniji.
26. Jinsisti li l-istituzzjonijiet finanzjarji fil-qasam tal-iżvilupp għandhom jiggarantixxu li l-politiki ta' salvagwardja soċjali u ambjentali tagħhom ikunu vinkolanti u totalment konformi mad-dritt internazzjonali fil-qasam tad-drittijiet tal-bniedem; jappella għal aktar trasparenza fil-finanzjament tal-istituzzjonijiet finanzjarji privati u tal-organi finanzjarji pubbliċi.
27. Jiġbed l-attenzjoni għall-problemi marbutin mal-proċessi ta' konċentrazzjoni tal-artijiet u mat-tibdil tal-użu tal-art li ġejjin meta jinħolqu sistemi ta' fardgħalla bħall-pjantaġġuni ta' palm għaż-żejt;
28. Jistieden lill-Kummissjoni tressaq pjan ta' azzjoni tal-UE dwar il-kondotta responsabbli tal-impriżi.
OPINJONI tal-Kumitat għall-Kummerċ Internazzjonali (24.1.2017)
1. Ifakkar li ż-żejt tal-palm jammonta għal madwar 40 % tal-kummerċ globali taż-żjut veġetali u li l-UE hija t-tieni l-akbar importatur dinji, b'madwar 7 miljun tunnellata fis-sena; jistieden lill-Kummissjoni, b'kooperazzjoni mal-Istati Membri, tnaqqas u tikkontrolla aħjar l-ammont ta' żejt tal-palm prodott b'mod mhux sostenibbli importat minn pajjiżi terzi, billi tapplika skemi ta' dazju doganali differenti għall-prodotti taż-żejt veġetali ċertifikati sostenibbli, inklużi prodotti taż-żejt tal-palm, billi tmur lil hinn minn sistemi ta' ċertifikazzjoni bħall-RSPO-Next tar-Roundtable on Sustainable Palm Oil (RSPO - Roundtable dwar iż-Żejt tal-Palm Sostenibbli)), f'konformità mar-rekwiżiti ta' sostenibbiltà stabbiliti mill-Palm Oil Innovation Group (POIG, Grupp ta' Innovazzjoni taż-Żejt tal-Palm); jitlob lill-Kummissjoni wkoll tassisti lill-pajjiżi li jipproduċu ż-żejt tal-palm fit-tfassil u l-implimentazzjoni tal-politiki ta' inċentivi relevanti u l-oqfsa kummerċjali regolatorji li jwasslu biex jimminizzaw l-impatt tal-industrija fuq id-deforestazzjoni, it-telf tal-bijodiversità, l-użu mhux sostenibbli tal-art, il-livell ta' applikazzjoni għoli tas-sustanzi kimiċi u t-tibdil fil-klima;
2. Jinsab allarmat mill-fatt li madwar nofs iż-żoni forestali maqtugħin b'mod illegali jintużaw għall-produzzjoni taż-żejt tal-palm għas-suq tal-UE, u li 18 % taż-żejt tal-palm minn produzzjoni illegali jispiċċa fis-suq tal-UE; jinnota li l-kwistjoni ta' sostenibilità fis-settur taż-żejt tal-palm ma tistax tiġi indirizzata minn miżuri u politiki volontarji waħedhom, iżda hemm bżonn regoli vinkolanti u skemi ta' ċertifikazzjoni li jiġu infurzati anke għall-impriżi taż-żejt tal-palm; jistieden lill-Kummissjoni tipproponi leġiżlazzjoni simili għal FLEGT u r-Regolament dwar il-Minerali li joriġinaw f'żoni affettwati minn kunflitti;
3. Jistieden lill-Kummissjoni, f'dan ir-rigward, tibda riforma tan-Nomenklatura tas-Sistema Armonizzata (SA) fl-Organizzazzjoni Dinjija Doganali (WCO) li tippermetti distinzjoni bejn iż-żejt tal-palm ċertifikat sostenibbli u ż-żejt tal-palm mhux sostenibbli u d-derivattivi tagħhom;
4. Ifakkar li l-Malasja u l-Indoneżja huma l-produtturi ewlenin taż-żejt tal-palm, b'madwar 85-90 % tal-produzzjoni globali, u li d-domanda li dejjem qiegħda tikber għal dan il-prodott bażiku titfa' pressjoni fuq l-użu tal-art u għandha effetti sinifikanti fuq il-komunitajiet lokali, is-saħħa u t-tibdil fil-klima; jenfasizza, f'dan il-kuntest, li l-Ftehim ta' Kummerċ Ħieles UE-Indoneżja, il-Ftehim ta' Kummerċ Ħieles UE-Malasja, kif ukoll Ftehimiet ta' Kummerċ Ħieles oħrajn għandhom jindirizzaw it-tħassib rigward prodotti minn żjut veġetali mhux sostenibbli, inkluż iż-żejt tal-palm, u d-derivattivi tagħhom fi ħdan in-negozjati, flimkien ma' kapitoli vinkolanti u infurzabbli dwar l-iżvilupp sostenibbli li jkopru d-deforestazzjoni, l-ambjent, l-abbużi tad-drittijiet tal-bniedem, ix-xogħol tat-tfal u x-xogħol furzat, speċjalment in-nisa, it-tkeċċija furzata u d-diskriminazzjoni tal-komunitajiet indiġeni, il-konvenzjonijiet ewlenin tal-ILO u l-implimentazzjoni tagħhom; f'dan ir-rigward, jenfasizza li l-kultivazzjoni ta' bosta sostituti taż-żejt tal-palm tista' tiġġenera livell ogħla ta' gassijiet b'effett ta' serra u tikkawża proċess ta' deforestazzjoni akbar u aktar rapidu;
5. Ifakkar li l-Indoneżja dan l-aħħar saret it-tielet l-ikbar inkwinant ta' CO2 fid-dinja u qed tbati minn bijodiversità dejjem tonqos, b'bosta speċi ta' fawna selvaġġa fil-periklu li jinsabu fix-xifer tal-estinzjoni;
6. Jilqa' l-fatt li sa mill-1990, kien hemm żieda fil-livelli ta' foresta primarja fil-Malasja, iżda jibqa' kkonċernat li l-livelli ta' deforestazzjoni fl-Indoneżja attwalment miexja b'rata ta' -0.5% f'telf globali kull ħames snin;
7. Barra minn hekk jenfasizza l-importanza u l-bżonn urġenti għal aktar azzjonijiet komplementari bejn bosta partijiet interessati u inizjattivi multilaterali, fil-livell tal-UE jew nazzjonali li jkollhom l-għan li jeliminaw b'mod gradwali l-kummerċ taż-żejt tal-palm mhux sostenibbli, f'konformità mal-istandards u r-regolamenti tad-WTO; itenni li, sabiex ikun żgurat l-ogħla grad ta' effikaċja, dawn l-inizjattivi għandhom jikkunsidraw is-sistemi ta' produzzjoni differenti u l-fatturi speċifiċi għal kull pajjiż fl-evalwazzjoni tal-grad ta' tħassib soċjoekonomiku u ambjentali;
8. Għaldaqstant, iħeġġeġ lis-settur finanzjarju jinkludi kunsiderazzjonijiet dwar is-sostenibbiltà fl-operazzjonijiet ta' investiment u ta' self tiegħu;
9. Jenfasizza l-importanza li s-sitwazzjoni tittejjeb permezz ta' ċertifikazzjoni adegwata, li tkun aċċessibbli faċilment għall-kultivaturi fuq skala żgħira u l-SMEs u li ma tiddiskriminax kontrihom, u tinftiehem mill-konsumaturi, u li tikkonferma li ż-żejt tal-palm inkwistjoni jkun ġie prodott b'mod ġenwin, b'konformità ma' linji gwida dwar is-sostenibbiltà u l-aħjar standards u prattiki adottati globalment, mingħajr ħsara għall-ambjent, il-bijodiversità, il-komunitajiet lokali, il-popli u s-soċjetajiet indiġeni u li l-prodott ikun traċabbli b'mod effettiv u trasparenti tul il-katina tal-provvista kollha; jinsab konvint li l-iskemi ta' ċertifikazzjoni volontarja jistgħu jaħdmu aħjar, jekk dawn jissaħħu aktar, bl-użu ta' kriterji aktar stretti mill-istandards attwali, li jkunu inkorporati fl-azzjoni tad-diliġenza dovuta tal-partijiet interessati rilevanti, billi tittieħed azzjoni legali kontra prattiki illegali u billi l-informazzjoni dwar il-konsumatur tittejjeb b'mod sostanzjali; jistieden lill-Kummissjoni tniedi kampanji ta' informazzjoni u tipprovdi lill-konsumaturi b'informazzjoni komprensiva dwar il-konsegwenzi tal-produzzjoni mhux sostenibbli taż-żejt tal-palm;
10. Jenfasizza li, sabiex jiġi evitat l-impatt ta' taqlib fuq il-kummerċ internazzjonali, dawn l-iskemi ta' ċertifikazzjoni għandhom jiġu żviluppati permezz ta' proċess ta' parteċipazzjoni inklużiv flimkien mal-atturi relevanti kollha tul il-katina tal-provvista mill-pajjiżi kollha involuti;
11. F'dan ir-rigward, jilqa' bil-qawwa, l-RSPO, fost inizjattivi oħra, iżda jenfasizza l-bżonn li din tissaħħaħ kontinwament, permezz ta', iżda mhux limitat biss, it-twessigħ tar-rappreżentanza tal-partijiet interessati bl-inklużjoni aħjar tal-SMEs u wkoll b'awditu u b'kapaċità ta' infurzar msaħħa;
12. Jistieden lill-Kummissjoni u lill-Istati Membri jkomplu r-riċerka f'alternattivi adegwati għall-bijodiżil derivat miż-żejt tal-palm;
13. Iqis li d-Direttiva dwar l-Enerġija Rinnovabbli għall-bijolikwidi u d-Direttiva dwar il-Kwalità tal-Fjuwil għall-bijokarburanti jiddefinixxu b'mod legali s-sostenibilita taż-żejt tal-palm, filwaqt li ma jeżisti l-ebda kriterju legali għaż-żejt tal-palm, kif ukoll għaż-żjut veġetali l-oħra, inklużi dawk tal-kolza u tal-ġirasol, li jintużaw fl-industrija tal-ikel; għalhekk jappella biex ikun hemm definizzjoni ta' dan it-tip u jitlob lill-Kummissjoni tistudja l-possibilità li testendi l-kriterju ta' sostenibilità għal użi oħra tal-istess prodott tar-raba', f'konformità mar-regoli u r-regolamenti tad-WTO u mal-linji gwida tal-OECD;
14. Jindika l-bżonn li jiġi żgurat li l-iskemi ta' ċertifikazzjoni jiggarantixxu żejt tal-palm realment sostenibbli skont protokolli li jipproteġu b'mod effettiv il-bijodiversità u li jissalvagwardjaw il-kondizzjonijiet tax-xogħol, filwaqt li jgħinu biex il-livelli ta' deforestazzjoni jinżammu qrib iż-żero;
15. Jenfasizza li, fl-ambitu tar-Regolament dwar l-Infurzar tal-Liġi, it-Tmexxija u il-Kummerċ fis-Settur Forestali u tal-ftehimiet ta' sħubija volontarji bejn l-UE u l-pajjiżi li jipproduċu l-injam, l-ewwel skema ta' awtorizzazzjoni kompletament operattiva hija mal-Indoneżja, b'seħħ mill-15 ta' Novembru 2016. jistieden lill-UE issostni l-impenn favur il-ftehimiet ta' sħubija volontarji tal-FLEGT u tiżgura li dawn ikunu jkopru l-injam ta' konverżjoni mill-iżvilupp taż-żejt tal-palm; jissuġġerixxi li l-politiki tal-UE għas-settur taż-żejt tal-palm jitgħallmu mill-prinċipji tal-FLEGT li jkun hemm djalogu ma' partijiet interessati multipli u li jiġu indirizzati l-kwistjonijiet ta' governanza b'għeruq fil-fond fil-pajjiżi produtturi, kif ukoll il-politiki ta' appoġġ għall-importazzjoni tal-UE; jitlob li jkomplu jitniedu ftehimiet ta' sħubija volontarji, bħal pereżempju l-FLEGT; jinnota li jista' wkoll jittieħed approċċ simili fir-rigward taż-żejt tal-palm, u li dan jista' jwassal għal kontrolli mtejba fuq l-industrija tal-palm fil-pajjiżi ta' destinazzjoni;
16. Iqis li inizjattivi bħal dawn huma ta' benefiċċju kbir u jitlob li dawn l-inizjattivi jiġu ulterjoment promossi u estiżi anke għal prodotti bażiċi oħrajn.
OPINJONI tal-Kumitat għall-Agrikoltura u l-Iżvilupp Rurali (2.3.2017)
1. Jinnota l-użu miżjud taż-żejt tal-palm kemm bħala bijofjuwil kif ukoll fl-ikel ipproċessat, fejn l-użu tiegħu żdied meta mqabbel ma' dak ta' żjut veġetali oħra, billi madwar 50 % tal-prodotti ippakkettjati issa fihom iż-żejt tal-palm;
2. Jinnota li ż-żejt tal-palm jammonta għal madwar terz tat-total tal-konsum globali taż-żejt veġetali, u madwar 60 % tal-kummerċ dinji fiż-żjut veġetali;
3. Huwa mħasseb dwar ir-riskju potenzjali li jippreżenta għall-ambjent u għas-soċjetà l-ittriplikar previst tad-domanda dinjija għaż-żejt tal-palm fid-deċennji li ġejjin;
L-użu ta' xaħmijiet u żjut oħrajn
4. Jinnota li ż-żejt tal-palm jintuża bħala ingredjent u/jew sostitut mill-industrija agroalimentari minħabba l-produttività u l-proprjetajiet kimiċi tiegħu, pereżempju l-faċilità tal-ħżin tiegħu, il-punt ta' tidwib u l-prezzijiet iktar baxxi bħala materja prima;
5. Jinnota wkoll li qed jintuża espellent tal-qalba tal-palm fl-UE għall-għalf tal-annimali, speċjalment għat-tismin tal-baqar tal-ħalib u ċ-ċanga;
6. Jinnota li pasta/prodotti sekondarji taż-żerriegħa tal-lift jistgħu jintużaw ukoll bħala għalf tal-annimali b'livell għoli ta' proteini li jista' jnaqqas id-dipendenza fuq l-importazzjonijiet globali tal-fażola tas-sojja;
7. Jenfasizza, f'dan il-kuntest, li l-istandards soċjali, sanitarji u ambjentali huma aktar stretti fl-UE;
8. Jistieden lill-Kummissjoni u lill-Istati Membri jistabbilixxu politika biex, minflok, jagħmlu iktar użu minn provvisti akbar ta' xaħam tal-butir prodott fl-UE sabiex titnaqqas id-dipendenza fuq iż-żejt tal-palm importat minn pajjiżi terzi;
9. Jilqa' d-dispożizzjoni taħt ir-Regolament (UE) Nru 1169/2011 dwar l-għoti ta' informazzjoni dwar l-ikel lill-konsumaturi għat-tikkettar obbligatorju ta' tipi ta' żjut veġetali, inkluż iż-żejt tal-palm, fil-lista ta' ingredjenti ta' ikel ippakkjat;
10. Jinsisti dwar l-implimentazzjoni ta' dan it-tikkettar obbligatorju mill-Istati Membri u l-proċessuri, biex jippermettu t-traċċabbiltà u deċiżjonijiet infurmati dwar ix-xiri;
11. Jinnota l-potenzjal kbir li jintużaw mezzi diġitali biex joffru informazzjoni lill-konsumaturi rigward is-sostenibbiltà taż-żejt tal-palm li jinsab fi prodotti pproċessati, pereżempju permezz ta' applikazzjonijiet għall-iskennjar ta' barcodes;
12. Jistieden lill-Kummissjoni tipprovdi data komprensiva dwar l-użu u l-konsum taż-żejt tal-palm fl-Ewropa u l-importazzjoni tiegħu fl-UE;
13. Jenfasizza s-sejbiet tal-Awtorità Ewropea dwar is-Sigurtà fl-Ikel (EFSA)(1) u studji oħrajn li indikaw li ż-żjut veġetali pproċessati, u b'mod partikolari ż-żejt tal-palm, fihom kontaminanti ġenotossiċi u karċinoġeniċi ffurmati waqt il-proċess tar-raffinar jew b'temperaturi għoljin, b'implikazzjonijiet għas-saħħa potenzjali;
14. Iħeġġeġ lill-Istati Membri jkomplu jiżguraw il-konformità mal-leġiżlazzjoni dwar is-sigurtà fl-ikel u t-tikkettar ta' prodotti manifatturati bl-użu ta' xaħmijiet veġetali, inkluż iż-żejt tal-palm;
15. Jinnota bi tħassib li, f'xi Stati Membri, iż-żejt tal-palm għadu jintuża fil-produzzjoni tal-prodotti tal-ħalib bħall-ġobon mingħajr ma dan ikun indikat fuq il-prodott, li jiżgwida lill-konsumaturi;
16. Jistieden lill-Kummissjoni u lill-Istati Membri jwettqu kampanji biex il-konsumaturi jiġu infurmati dwar il-karatteristiċi speċifiċi taż-żejt tal-palm sabiex jipproteġu s-saħħa tagħhom u jinkoraġġixxu konsum infurmat;
Il-kawżi tad-deforestazzjoni u l-iskala/firxa ġeografika
17. Jinnota li l-produzzjoni taż-żejt tal-palm hija kawża ewlenija ta' aktar deforestazzjoni fuq skala allarmanti fiż-żoni tropikali;
18. Jinnota li 73 % tad-deforestazzjoni globali jirriżultaw mill-ikklerjar ta' art għal komoditajiet agrikoli, b'40 % tad-deforestazzjoni globali kkawżati minn konverżjoni għal pjantaġġuni monokulturali taż-żejt tal-palm fuq skala kbira(2);
19. Jinnota li l-maġġoranza tal-produzzjoni taż-żejt tal-palm isseħħ fil-Malasja u l-Indoneżja, li flimkien jammontaw għal madwar 85 % tal-produzzjoni globali, bi produzzjoni wkoll sinifikanti jew li qed tiżdied f'Papua New Guinea, il-Liberja, ir-Repubblika Demokratika tal-Kongo, il-Kolombja u l-Perù;
20. Jinnota wkoll l-iskala u l-aċċelerazzjoni rapida ta' bidla, b'żoni konvertiti għall-irduppjar jew l-ittriplar taż-żejt tal-palm fuq wieħed jew żewġ deċennji f'dawk is-seba' pajjiżi esportaturi prinċipali, b'madwar 15 % telf tal-foresti fi ftit iktar minn għaxar snin;
21. Jinnota l-kumplessità tal-fatturi li jikkawżaw id-deforestazzjoni globali, bħal art maħsuda għall-bhejjem jew uċuħ tar-raba', b'mod partikolari għall-produzzjoni ta' ikel mis-sojja għall-għalf tal-bhejjem tal-UE, kif ukoll żejt tal-palm, l-espansjoni urbana, il-qtugħ tas-siġar u attivitajiet agrikoli intensivi oħra;
22. Jirrikonoxxi li hemm bżonn ta' approċċ komprensiv li jieħu kont tal-konklużjonijiet kollha tad-deforestazzjoni, b'azzjonijiet u kollaborazzjoni kemm fil-pajjiżi li jipproduċu kif ukoll f'dawk li jikkunsmaw;
L-effetti ambjentali
23. Jirrikonoxxi l-importanza tal-konservazzjoni tal-foresta pluvjali u tal-bijodiversità; huwa mħasseb ħafna dwar il-konverżjoni ta' foresti tropikali b'bijodiversità kbira fi pjantaġġuni taż-żejt tal-palm monokulturali għad-detriment tal-ħabitats u l-ekosistemi naturali insostitwibbli li fihom għadd kbir ta' speċijiet endemiċi u f'periklu kritiku;
24. Jinnota l-effetti ta' monokulturi kbar taż-żejt tal-palm, li jżidu l-preżenza ta' insetti, it-tniġġis tal-ilma minn sustanzi agrokimiċi u l-erożjoni tal-ħamrija, u jħallu impatt fuq l-assorbiment tal-karbonju u l-ekoloġija tar-reġjun kollu, li jxekklu l-migrazzjoni tal-ispeċijiet tal-annimali;
25. Jinnota li l-ħruq tal-foresti tropikali u l-ħamrija bil-pit, fost l-oħrajn sabiex tkun ikkonvertita art għal inputs għas-sistemi agroalimentari u tal-enerġija, huwa assoċjat ma' ħsara ambjentali kbira, inkluż ir-rilaxx ta' volumi kbar ta' gassijiet b'effett ta' serra;
L-impatt fuq il-komunitajiet lokali, ħtif tal-art u bdiewa żgħar
26. Jinnota l-effetti negattivi ħafna tal-konverżjoni għal pjantaġġuni taż-żejt tal-palm monokulturali fuq il-foresti, inkluż il-bdiewa fuq skala żgħira, li qed ikunu dejjem aktar dawk li qed jitilfu arthom jew inkella li jiġu mċaqalqa lejn iż-żoni l-anqas fertili;
27. Jinnota bi tħassib il-prevalenza tal-qtugħ tas-siġar, il-ħtif tal-art u l-akkwist illegali jew furzat ta' art tal-pjantaġġuni; jinnota wkoll li l-qerda tal-foresti tropikali teqred ukoll l-għajxien ta' dawk il-komunitajiet li jiddependu fuqhom;
28. Jinnota l-inġustizzja soċjali u l-kundizzjonijiet tax-xogħol foqra li jipprevalu fuq xi pjantaġġuni;
29. Jistieden għalhekk lill-awtoritajiet relevanti fil-pajjiżi sors biex jirrispettaw id-drittijiet tal-bniedem, inklużi d-drittijiet tal-art ta' dawk li jgħixu fil-foresti, u biex isaħħu l-impenji ambjentali, soċjali u tas-saħħa, b'kont meħud tal-linji gwida volontarji tal-Organizzazzjoni tal-Ikel u l-Agrikoltura tan-Nazzjonijiet Uniti (FAO) dwar il-pussess tal-art(3);
L-iżvilupp rurali u l-prattiki agroekoloġiċi
30. Iqis li l-preservazzjoni tal-foresti tropikali għandha tiġi kkombinata ma' żvilupp rurali sostenibbli sabiex timpedixxi l-faqar u tippromwovi l-impjiegi fl-oqsma kkonċernati, u jistieden lill-Kummissjoni u lill-Istati Membri biex jikkontribwixxu għall-iżvilupp soċjoekonomiku reġjonali b'dan il-mod;
31. Jirrikonoxxi r-rwol taż-żejt tal-palm bħala parti minn diversi sistemi ta' kultivazzjoni varjata li jiżgura d-dħul ta' valur għal bdiewa żgħar;
32. Iqis li l-isforzi biex tieqaf id-deforestazzjoni jridu jinkludu l-bini tal-kapaċitajiet lokali, l-għajnuna teknoloġika, l-iskambju tal-aħjar prattiki bejn il-komunitajiet u appoġġ li jgħin lill-bdiewa ż-żgħar jagħmlu l-aktar użu effettiv tal-uċuh tar-raba' eżistenti tagħhom mingħajr ma jirrikorru għal iktar konverżjoni tal-foresti; jenfasizza, f'dan il-kuntest, li hemm potenzjal qawwi tal-prattiki agroekoloġiċi li jimmassimizzaw il-funzjonijiet tal-ekosistemi permezz tat-tħawwil mħallat u b'diversità kbira, l-agroforestrija u t-tekniki ta' permakultura, mingħajr ma wieħed jirrikorri għal dipendenza fuq l-input jew il-monokulturi;
Il-bijokarburanti:
Żieda fiż-żejt tal-palm bħala bijokarburant
33. Jinnota li fl-Ewropa d-domanda għaż-żejt tal-palm hija dovuta l-aktar għall-użu tiegħu bħala bijokarburant;
34. Jinnota li 70 % tal-bijokarburanti kkunsmati fl-UE huma mkabbra/prodotti fl-UE u, mill-bijokarburanti importati fl-UE, 23 % huma żejt tal-palm, prinċipalment mill-Indoneżja, u 6 % oħra huma sojja(4);
35. Jinnota, filwaqt li l-użu tiegħu jvarja bejn l-Istati Membri, it-tkabbir enormi fiż-żejt tal-palm bħala bijodiżil tal-ewwel ġenerazzjoni, li żdied b'2.6 miljun tunnellata bejn l-2010 u l-2014, ammont li jirrappreżenta żieda ta' 606 %, filwaqt li s-sehem totali taż-żejt tal-palm fil-konsum ta' bijodiżil tal-UE kiber minn 6 % fl-2010 għal kważi terz fl-2014 (31 %), u kważi nofs iż-żejt tal-palm użat fl-UE jintuża bħala fjuwil għat-trasport(5);
L-effetti indiretti, inkluż it-tibdil indirett fl-użu tal-art (ILUC)
36. Jinnota l-effetti indiretti tad-domanda tal-bijofjuwil tal-UE assoċjati mal-qerda tal-foresti tropikali;
37. Jinnota li ċerti toroq ta' produzzjoni tal-bijokarburanti jżidu l-emissjonijiet globali tal-gassijiet b'effett serra meta jitqiesu l-emissjonijiet minn tibdil indirett fl-użu tal-art (ILUC)(6), bil-bijodiżil taż-żejt tal-palm bħala l-bijokarburant bl-ogħla emissjonijiet(7);
38. Jitlob, għalhekk, li l-ispiża sħiħa f'sens ta' enerġija ta' għelejjel tal-bijokarburant, li jkunu qed jikbru, titqies fl-analiżi tal-bijodiżil bħala fjuwil alternattiv, u li l-emissjonijiet ILUC li ġejjin mill-produzzjoni tal-bijokarburanti jitqiesu b'mod sħiħ fid-Direttiva dwar l-Enerġija Rinnovabbli;
39. Iqis, f'konformità mal-prinċipju tal-Koerenza tal-Politika għall-Iżvilupp, li l-bijokarburanti m'għandhomx jikkaġunaw deforestazzjoni jew impatt fuq is-sigurtà tal-ikel u d-dritt għall-ikel f'pajjiżi terzi, u li wieħed għandu jimmira lejn it-tneħħija gradwali tal-appoġġ pubbliku għall-bijokarburanti prodotti miż-żejt tal-palm;
L-ewwel u t-tieni ġenerazzjoni tal-bijokarburant
40. Jinnota d-dominanza tal-bijokarburanti tal-ewwel ġenerazzjoni u n-nuqqas ta' disponibbiltà kummerċjali ta' bijokarburanti tat-tieni ġenerazzjoni; jistieden lill-Kummissjoni u lill-Istati Membri biex ikomplu jappoġġjaw l-iżvilupp ta' bijokarburanti tal-ġenerazzjoni li jmiss sabiex tiġi evitata d-deforestazzjoni;
41. Jitlob li jiġu eliminati gradwalment u rapidament l-inċentivi kollha għall-bijokarburanti derivati miż-żejt tal-palm, għax dawn jixprunaw il-kompetizzjoni għall-art a skapitu tal-produzzjoni tal-ikel, li tirriżulta f'deforestazzjoni u għaldaqstant tikkontribwixxi b'mod sinifikanti għal-emissjonijiet tal-gassijiet b'effett ta' serra;
42. Jirreferi għall-istudju 'GLOBIOM' li juri l-livell għoli ħafna ta' emissjonijiet ta' gassijiet b'effett ta' serra attribwibbli għaż-żejt tal-palm;
43. Jitlob li jkun hemm sistema obbligatorja tat-tikkettar tal-oriġini għall-ingredjenti tal-bijokarburant;
It-trasparenza tal-katina tal-provvista
44. Iqis li t-traċċabbiltà fil-katina tal-ikel hija essenzjali għall-importaturi u l-konsumaturi, b'mod partikolari għall-iskopijiet li wieħed ikun kapaċi jiddistingwi bejn żejt tal-palm u l-prodotti sekondarji tiegħu li jkunu prodotti legalment u illegalment jew li jkunu minn sorsi sostenibbli u mhux sostenibbli;
45. Jinnota li t-trasparenza tal-ktajjen tal-provvista, tippermetti aċċess għal informazzjoni dwar żejt tal-palm li joriġina minn żoni ta' riskju għoli;
46. Jirrikonoxxi r-rwol importanti u l-potenzjal ta' diversi tipi ta' skemi ta' ċertifikazzjoni ta' sostenibbiltà volontarji għal prodotti taż-żejt tal-palm, u jqis li dawn għandhom jieħdu kont tal-impatti ambjentali u soċjali tal-produzzjoni tiegħu;
47. Jinnota li l-Qorti Ewropea tal-Awdituri kkonkludiet(8) li ċerti skemi ta' ċertifikazzjoni ma jiggarantixxux żejt tal-palm ġenwinament sostenibbli, u b'hekk mhumiex effettivi biex jiżguraw l-istandards relevanti u l-konformità magħhom;
48. Josserva b'mod partikolari li l-Qorti tal-Awdituri sabet li xi skemi ma kinux trasparenti biżżejjed jew kellhom strutturi ta' governanza suxxettibbli li jkunu ppreġudikati li rriskjaw kunflitti ta' interess u komunikazzjoni ineffettiva, ikkritikat l-istandards ta' kriterji ta' sostenibbiltà, inklużi kunflitti dwar il-pussess ta' art, xogħol tat-tfal/xogħol furzat u kundizzjonijiet tax-xogħol ħżiena għall-bdiewa, u sabet ukoll li dawn in-nuqqasijiet irriżultaw fi statistika mhux affidabbli u stima żejda tal-volumi tal-bijokarburant iċċertifikat bħala sostenibbli;
49. Huwa, għalhekk, imħasseb li s-sistema ta' ċertifikazzjoni tal-UE għas-sostenibbiltà tal-bijokarburanti mhijiex kompletament affidabbli, u jqis li l-iskemi ta' ċertifikazzjoni għandhom ikomplu jiġu żviluppati u mtejba b'mod kostanti sabiex tiġi żgurata ġenwinament il-produzzjoni sostenibbli taż-żejt tal-palm u l-konformità effettiva mal-istandards relevanti;
50. Jitlob li r-rakkomandazzjonijiet relevanti tal-Qorti jiġu implimentati, kif qablet il-Kummissjoni;
51. Jistieden lill-Kummissjoni tiżgura standards affidabbli u taħdem lejn l-istabbiliment ta' oqfsa b'saħħithom u vinkolanti sabiex tiġi garantita s-sostenibbiltà taż-żejt tal-palm;
52. Jitlob biex il-prodotti sekondarji taż-żejt tal-palm (l-espellent jew it-tqieq tal-qalba tal-palm) użati fl-UE jkunu wkoll soġġetti għal ċertifikazzjoni;
L-inizjattivi
53. Jilqa' kwalunkwe inizjattiva b'ħafna partijiet ikkonċernati li għandha l-għan li tistabbilixxi u timplimenta standards ambizzjużi għall-produzzjoni sostenibbli taż-żejt tal-palm, inklużi d-drittijiet tal-bniedem, tal-art u tax-xogħol;
54. Jappoġġja l-għanijiet stipulati fl-Inizjattiva taż-Żejt tal-Palm Sostenibbli tan-NU u fid-Dikjarazzjoni ta' Amsterdam 2015 għal katina tal-provvista mingħajr deforestazzjoni u mingħajr kunflitti sal-2020;
55. Jinnota l-potenzjal ta' inizjattivi bħalma hi d-Dikjarazzjoni ta' New York dwar il-Foresti(9) bl-għan li jgħinu sabiex jintlaħqu l-għanijiet tas-settur privat biex tiġi eliminata d-deforestazzjoni li tirriżulta mill-produzzjoni ta' komoditajiet agrikoli bħall-palm, is-sojja, il-karti u ċ-ċanga sal-2020; jinnota li xi kumpaniji għandhom miri aktar ambizzjużi, iżda filwaqt li 60 % tal-kumpaniji li jinnegozjaw f'żejt tal-palm impenjaw ruħhom għal inizjattivi bħal dawn, s'issa 2 % biss huma kapaċi jittraċċaw iż-żejt tal-palm li jikkummerċjaw għas-sors tiegħu(10);
56. Jistieden lill-Kummissjoni, lill-Istati Membri u lill-industrija biex isostnu l-inizjattivi bħall-approċċ tal-Istokk tal-Karbonju Għoli (HCS), li jiddetermina oqsma adattati għat-tħawwil tal-palm għaż-żejt, eż. artijiet degradati b'ħażna baxxa tal-karbonju u livell baxx ta' valur ambjentali, u b'hekk jappoġġja ġenwinament iż-żejt tal-palm sostenibbli li jista' jiġi prodott mingħajr ma jbiddel il-foresti jew jinterferixxi fl-ekosistemi tal-foresti b'valur għoli ta' konservazzjoni;
Id-djalogu għal governanza aħjar fil-pajjiżi produtturi
57. Jistieden lill-Kummissjoni tintensifika d-djalogu, fejn hu xieraq, mal- gvernijiet tal-pajjiżi u l-kumpaniji li jipproduċu ż-żejt tal-palm, inkluż permezz ta' ftehimiet bilaterali mal-pajjiżi produtturi, biex tinkoraġġixxi l-leġiżlazzjoni ambjentali effettiva li tevita l-ħsara ta' bidliet fl-użu tal-art u biex iżżid l-istandards ambjentali, il-konservazzjoni tal-bijodiversità, id-drittijiet tal-bniedem, id-drittijiet soċjali u d-drittijiet tal-art u l-liġijiet tax-xogħol, it-trasparenza tas-sjieda korporattiva u dik tal-proprjetà tal-art, u l-konsultazzjoni tal-komunitajiet lokali sabiex dawn jevitaw il-ħtif tal-art;
Il-qafas legali tal-UE, inklużi talbiet lill-Kummissjoni
58. Huwa konxju mill-fatt li l-UE hija t-tielet l-akbar importatur taż-żejt tal-palm u lewż tal-palm fid-dinja kollha, u jenfasizza l-ħtieġa li jiddaħħlu regoli li jiżguraw is-sostenibbiltà ġenwina tal-produzzjoni taż-żejt tal-palm;
59. Jistieden lill-Kummissjoni u lill-Istati Membri jsaħħu l-istrumenti ta' kontroll eżistenti u jużaw kull mezz neċessarju biex jipprevjenu l-importazzjoni fl-UE taż-żejt tal-palm prodott bħala riżultat tad-deforestazzjoni, biex jistabbilixxu qafas regolatorju ta' miżuri qawwija u infurzabbli biex jiggarantixxu li l-atturi kollha tul il-katina tal-provvista kollha, inklużi l-istituzzjonijiet finanzjarji Ewropej, u s-self u l-investiment li jipprovdu, ikunu biss involuti fil-produzzjoni taż-żejt tal-palm ġenwinament sostenibbli li tiżgura l-protezzjoni tal-foresti, il-popli tal-foresti u l-bijodiversità;
60. Jistieden lill-Kummissjoni biex tiddefenixxi b'mod ċar sanzjonijiet f'każ ta' nuqqas ta' konformità, filwaqt li żżomm ir-relazzjonijiet kummerċjali ma' pajjiżi terzi;
Il-preċedenza u l-leġiżlazzjoni eżistenti
61. Iħares lejn il-mudell tas-settur tal-kawkaw biex jistabbilixxi standards internazzjonali għall-produzzjoni sostenibbli taż-żejt tal-palm, u jinnota li mekkaniżmi simili għar-Regolament tal-UE dwar l-Injam jistgħu jgħinu biex jiżguraw li l-prodotti magħmula b'mod legali biss jitqiegħdu fis-suq tal-UE;
62. Jitlob li fil-politika tal-bijokarburanti tal-UE jiġu inklużi kriterji ta' sostenibbiltà effettivi li jipproteġu l-art b'valur għoli ta' bijodiversità, art tal-pit u ħażniet għolja ta' karbonju, u li jiddaħħlu kriterji soċjali;
L-użu ta' ftehimiet u kummerċ bilaterali
63. Jinnota li mekkaniżmi bħalma huma l-Ftehimiet ta' Sħubija Volontarja jistgħu jgħinu sabiex jiġu ċċarati l-problemi tal-legalità assoċjati mal-ħtif tal-art u l-konverżjoni tal-foresti billi jitniedu riformi nazzjonali tal-artijiet u jkun hemm trasparenza dwar il-pussess tal-art;
64. Jappella biex il-ftehimiet bilaterali jintużaw bħala katalist għal protezzjoni ambjentali effettiva, li tinkludi l-applikazzjoni ta' skemi ta' tariffi differenzjati skont jekk iż-żejt tal-palm huwiex sostenibbli jew le, jew li teskludi ż-żejt tal-palm mhux sostenibbli u d-derivattivi tiegħu minn ftehimiet ta' kummerċ ħieles;
65. Jistieden lill-Kummissjoni biex tinkludi garanzija ta' 'non-deforestazzjoni' u l-ħtieġa li jiġu rrispettati d-drittijiet tal-komunità fin-negozjati ta' ftehimiet kummerċjali ma' pajjiżi li jipproduċu ż-żejt tal-palm;
L-għajnuna u l-bini tal-kapaċità
66. Jinsisti fuq l-importanza tal-appoġġ lill-pajjiżi li qed jiżviluppaw bil-mezzi meħtieġa biex dawn itejbu l-governanza, il-proċeduri ta' infurzar u dawk ġudizzjarji fuq livell lokali, reġjonali u nazzjonali, sabiex jipproteġu l-foresti u l-artijiet tal-pit, u jespandu l-prattiki tal-biedja agroekoloġika;
67. Jistieden lill-Kummissjoni biex tinkoraġġixxi l-iskambju tal-aħjar prattiki dwar it-trasparenza u l-kooperazzjoni bejn il-gvernijiet u l-kumpaniji li jużaw żejt tal-palm u, flimkien mal-Istati Membri, biex taħdem ma' pajjiżi terzi sabiex dawn jiżviluppaw u jimplimentaw il-liġijiet nazzjonali u li jirrispettaw id-drittijiet tal-art tal-komunità tas-soltu li jiżguraw li l-foresti, il-popli tal-foresti u l-għajxien tagħhom ikunu protetti;
L-impenji eżistenti tal-UE u pjan ta' azzjoni
68. Jistieden lill-Kummissjoni biex tonora l-impenji internazzjonali tal-UE, inter alia, dawk li jsiru fil-qafas tal-Konferenza ta' Pariġi dwar il-Klima (COP 21), il-Forum tan-Nazzjonijiet Uniti dwar il-Foresti (UNFF)(11), il-Konvenzjoni tan-Nazzjonijiet Uniti dwar id-Diversità Bijoloġika (UNCBD)(12), id-Dikjarazzjoni ta' New York dwar il-Foresti, l-Għan ta' Żvilupp Sostenibbli li titwaqqaf id-deforestazzjoni sal-2020(13) u l-Pjan ta' Azzjoni FLEGT, u biex tintensifika l-isforzi tagħha biex tiżviluppa pjan ta' azzjoni dettaljat tal-UE li jipproteġi b'mod viżibbli u enfatiku l-foresti u d-drittijiet tal-popli tal-foresti u tressaq proposti konkreti biex twaqqaf id-deforestazzjoni u d-degradazzjoni tal-foresti, li jkunu jinkludu dispożizzjonijiet dwar il-kummerċ fil-prodotti agrikoli b'mod partikolari ż-żejt tal-palm, u biex il-pjantaġġuni monokulturali ma jiġux ikklassifikati bħala riforestazzjoni;
69. Jissottolinja l-ħtieġa li jiġu stabbiliti kriterji soċjali u ambjentali, inkluż id-dritt ta' aċċess għall-art, li jkunu superjuri għal-loġika ta' sempliċi profitt finanzjarju fl-evalwazzjoni ta' diversi strateġiji forestali;
70. Jappella għal iktar riċerka fuq il-livell tal-UE dwar l-għalf tal-annimali sostenibbli sabiex jiġu żviluppati alternattivi għall-prodotti tal-palm taż-żejt għall-agrikoltura Ewropea.
Il-Ġurnal tal-EFSA 2016;14(5):4426 [159 pp.], https://www.efsa.europa.eu/en/efsajournal/pub/4426
L-impatt tal-konsum tal-UE fuq id-deforestazzjoni: Analiżi komprensiva tal-impatt tal-konsum tal-UE fuq id-deforestazzjoni, 2013, Kummissjoni Ewropea, http://ec.europa.eu/environment/forests/pdf/1.%20Report%20analysis%20of%20impact.pdf (p. 56)
Ir-Rapport ta' Progress dwar l-Enerġija Rinnovabbli tal-Kummissjoni (SWD(2015)0117).
Globiom study "The land use change impact of biofuels consumed in the EU", 2015.
Rapport Speċjali Nru 18/2016 tal-Qorti Ewropea tal-Awdituri (Kwittanza 2015): Is-sistema tal-UE għaċ-ċertifikazzjoni ta' bijokarburanti sostenibbli: http://www.eca.europa.eu/Lists/ECADocuments/SR16_18/SR_BIOFUELS_EN.pdf
Summit tan-NU dwar il-klima tal-2014.
Il-konklużjonijiet tal-Forum tan-Nazzjonijiet Uniti dwar il-Foresti.
Għanijiet ta' Żvilupp Sostenibbli, Artikolu 15.2, il-Mira biex titwaqqaf id-deforestazzjoni: https://sustainabledevelopment.un.org/sdg15